చింతలపూడి త్రినాధరావు
చింతలపూడి త్రినాధరావు సంగీతకారుడు మరియు సాహిత్యాభిమాని. ఆయన వృత్తి రీత్యా బ్యాంక్ ఆఫీసర్. ఆయన ప్రస్తుతం హైదరాబాదు‌లోని ఎస్‌బిహెచ్‌ ఏజిఎంగా పనిచేస్తూ కళాప్రియుడుగా, నటుడిగా, సుమధుర గాయకుడిగా సంగీతజగత్తులో విహరిస్తూ ఆస్వాధిస్తున్నారు. 
త్రినాథరావు పశ్చిమగోదావరి జిల్లా పాలకొల్లులో తాతారావు, సూరమ్మ దంపతులకు 1955లో చిన్నకుమారునిగా జన్మించారు. స్థానికంగా డిగ్రీని చేసారు. అనంతరం హైదరాబాదులో పి.జి.చేసారు.1978 లో స్టేట్ బ్యాంక్ ఆఫ్ ఇండియాలో సాధారణ గుమస్థాగా ఉద్యోగ ప్రస్థానం ప్రారంభించారు. స్టేట్ బ్యాంకు అఫ్ ఇండియాలో ఉద్యోగ జీవితాన్ని ప్రారంభించిన త్రినాధ రావు బ్యాంకులో వివిధ హోదాలలో దేశమంతటా మరియు మారిషస్ లోను సేవలందించి ప్రస్తుతం అదే బ్యాంక్ లో అసిస్టెంట్ జనరల్ మేనేజర్ గా ప్రజా సంబంధాల విభాగంలో హైదరాబాదులో పనిచేస్తున్నారు.
చలపతిరావు తమ్మారెడ్డి
చలపతిరావు అలియాస్ తమ్మారెడ్డి చలపతిరావు సుప్రసిద్ద తెలుగు సినీ నటుడు. ఇతను పన్నెండు వందల పైగా సినిమాల్లో పలు రకాలైన పాత్రల్లో నటించాడు. ఆయన స్వస్థలం కృష్ణాజిల్లా పామర్రు మండలంలోని బల్లిపర్రు. నాన్న పేరు మణియ్య. అమ్మ వియ్యమ్మది పక్కనే ఉన్న మామిళ్ళపల్లి . 
ఆయనకు ఇద్దరు అమ్మాయిలు, ఒక అబ్బాయి. ఆడపిల్లలు అమెరికాలో ఉంటారు. వాళ్లు ఇండియా వచ్చినప్పుడు పిల్లలందరితో కలిసి బల్లిపర్రు వెళుతుంటారు. అక్కడ ఉన్న వారికి స్వంత ఇల్లు, రెండెకరాలు పొలం ఉంది.